b'\n_START_ARTICLE_\nCharlie Sarault\n_START_SECTION_\nUra\n_START_PARAGRAPH_\nSarault pelasi kaudella 2007\xe2\x80\x932018 GTMMHL-juniorisarjaa Toronto Jr. Canadiensin joukkueessa, jonka j\xc3\xa4lkeen Kingston Frontenacs varasi h\xc3\xa4net 35. pelaajana OHL:n varaustilaisuudessa 2008. Sarault siirtyi joukkueeseen kaudeksi 2008\xe2\x80\x932009, jolloin h\xc3\xa4nen tulokaskautensa toi 68 runkosarjaottelussa tehot 2+7=9. Kaudella 2009\xe2\x80\x932010 Saraultin pistem\xc3\xa4\xc3\xa4r\xc3\xa4 OHL:n runkosarjassa kasvoi 16:sta ja kaudella 2010\xe2\x80\x932011 h\xc3\xa4n teki 38 tehopistett\xc3\xa4. Elokuussa 2010 Frontenacs kauppasi Saraultin Sarnia Stingiin vaihdossa kes\xc3\xa4n 2013 kolmannen ja kes\xc3\xa4n 2015 kuudennen kierroksen varausvuoroon. H\xc3\xa4n oli kaudella 2010\xe2\x80\x932011 tehoilla 20+67=87 joukkueen paras pistemies. Sarault voitti koko OHL:n sy\xc3\xb6tt\xc3\xb6p\xc3\xb6rssin sek\xc3\xa4 sijoittui pistep\xc3\xb6rssiss\xc3\xa4 seitsem\xc3\xa4nneksi._NEWLINE_Kaudella 2012\xe2\x80\x932013 Sarault nousi Sarnia Stingin varakapteeniksi. H\xc3\xa4n voitti tehoilla 22+86=108 koko OHL:n sy\xc3\xb6tt\xc3\xb6p\xc3\xb6rssin sek\xc3\xa4 sijoittui pistep\xc3\xb6rssiss\xc3\xa4 toiseksi edell\xc3\xa4\xc3\xa4n vain Saginaw Spiritia ja Plymouth Whalersia edustanut Vincent Trocheck. Sarault jakoi my\xc3\xb6s joukkueensa sis\xc3\xa4isen tehotilaston voiton NHL:n ty\xc3\xb6sulun p\xc3\xa4\xc3\xa4tytty\xc3\xa4 Montr\xc3\xa9al Canadiensiin siirtyneen Alex Galchenyukin kanssa. H\xc3\xa4net palkittiin kauden p\xc3\xa4\xc3\xa4tteeksi OHL:n vuoden yli-ik\xc3\xa4isen\xc3\xa4 pelaajana Leo Lalonde Trophylla sek\xc3\xa4 valittiin toiseen t\xc3\xa4hdist\xc3\xb6kent\xc3\xa4lliseen._NEWLINE_Maaliskuussa 2013 NHL-varaamaton Sarault teki kolmivuotisen tulokassopimuksen Anaheim Ducksin kanssa. Sarnia Stingin OHL-kauden p\xc3\xa4\xc3\xa4tytty\xc3\xa4, saman kuukauden lopulla h\xc3\xa4n siirtyi amat\xc3\xb6\xc3\xb6ritry-out -sopimuksella AHL-joukkue Norfolk Admiralsin vahvuuteen. Sarault pelasi loppukaudella 2012\xe2\x80\x932013 11 runkosarjaottelua tehden kuusi sy\xc3\xb6tt\xc3\xb6pistett\xc3\xa4. Varsinaisella AHL:n tulokaskaudellaan 2013\xe2\x80\x932014 h\xc3\xa4n teki 43 runkosarjaottelussa tehot 6+8=14. Sarault pelasi kauden aikana my\xc3\xb6s kahdeksan runkosarja- ja viisi playoff-ottelua ECHL-joukkue Utah Grizzliesin vahvuudessa. Kauden 2014\xe2\x80\x932015 h\xc3\xa4n pelasi kokonaan Admiralsissa, mutta kauden 2015\xe2\x80\x932016 Sarault pelasi kokonaan Grizzliesin ECHL-joukkueessa. H\xc3\xa4n oli tehoilla 19+43=62 joukkueen paras pistemies ja sy\xc3\xb6tt\xc3\xa4j\xc3\xa4. Sarault jakoi koko liigan pistep\xc3\xb6rssin kymmenennen sijan Atlanta Gladiatorsin Derek Nesbittin ja South Carolina Stingraysin David Pacanin kanssa. Pudotuspeleiss\xc3\xa4 h\xc3\xa4n oli Grizzliesin paras maalintekij\xc3\xa4 seitsem\xc3\xa4ll\xc3\xa4 osumallaan._NEWLINE_Kaudeksi 2016\xe2\x80\x932017 Sarault siirtyi vuoden mittaisella sopimuksella monikansallisen Erste Bank Eishockey Ligan Dornbirner EC:hen. Kesken kauden, marraskuussa 2016 h\xc3\xa4n siirtyi kuitenkin loppukauden sopimuksella Slovakian Extraligan HC Bansk\xc3\xa1 Bystricaan. Sarault pelasi siell\xc3\xa4 yhdeks\xc3\xa4n ottelua tehden kolme tehopistett\xc3\xa4, kunnes h\xc3\xa4n vaihtoi osoitetta j\xc3\xa4lleen tammikuussa 2017 siirrytty\xc3\xa4\xc3\xa4n Saksan toiseksi korkeimmalle sarjatasolle DEL2-liigan EC Bad Nauheimiin. Kauden p\xc3\xa4\xc3\xa4tytty\xc3\xa4 Sarault pelasi viel\xc3\xa4 yhden ottelun Yhdysvalloissa FHL-liigan Berlin River Driversissa. _NEWLINE_Sarault palasi kaudeksi 2017\xe2\x80\x932018 DEL2-liigaan ja siirtyi vuoden mittaisella sopimuksella ESV Kaufbeureniin. H\xc3\xa4n oli tehoilla 21+44=65 joukkueen paras sy\xc3\xb6tt\xc3\xa4j\xc3\xa4 ja toiseksi paras pistemies Sami Blomqvistin j\xc3\xa4lkeen. Sarault jakoi koko DEL2:n pistep\xc3\xb6rssin seitsem\xc3\xa4nnen sijan L\xc3\xb6wen Frankfurtin C. J. Stretchin ja Bietigheim Steelersin Tyler McNeelyn kanssa. Kaudeksi 2018\xe2\x80\x932019 h\xc3\xa4n siirtyi vuoden mittaisella sopimuksella Tanskan Metal Ligaenin Rungsted Seier Capitaliin. Sarault oli joukkueen paras pistemies ja sy\xc3\xb6tt\xc3\xa4j\xc3\xa4 tehoilla 14+37=51, joilla h\xc3\xa4n sijoittui koko liigan sy\xc3\xb6tt\xc3\xb6p\xc3\xb6rssiss\xc3\xa4 toiseksi edell\xc3\xa4\xc3\xa4n vain Aalborg Piratesin Thomas Spelling sek\xc3\xa4 pistep\xc3\xb6rssiss\xc3\xa4 nelj\xc3\xa4nneksi. Sarault voitti my\xc3\xb6s tehoilla 4+15=19 pudotuspelien sy\xc3\xb6tt\xc3\xb6p\xc3\xb6rssin sek\xc3\xa4 jakoi pistep\xc3\xb6rssin voiton joukkuetoverinsa Nikolaj Rosenthalin ja Frederikshavn White Hawksin Dale Mitchellin kanssa. H\xc3\xa4n jakoi Rosenthalin kanssa my\xc3\xb6s liigan tehotilaston voiton lukemalla +14. Sarault voitti kauden p\xc3\xa4\xc3\xa4tteeksi Tanskan-mestaruuden ja h\xc3\xa4net valittiin Metal Ligaenin t\xc3\xa4hdist\xc3\xb6kent\xc3\xa4lliseen. Sarault voitti my\xc3\xb6s Metal Cupin._NEWLINE_Kaudeksi 2019\xe2\x80\x932020 Sarault siirtyi vuoden mittaisella sopimuksella SM-liigajoukkue Mikkelin Jukureihin.'